钦定古今图书集成/理学汇编/字学典/第096卷 > 王廙
## 钦定古今图书集成/理学汇编/字学典/第096卷 > 王廙

按《晋书》本传：“王廙，字世将，导之从弟，而元帝姨弟也。
少能属文，工书画，封武陵县侯。敦以廙为平南将军，
赠侍中骠骑将军，谥曰康。”

按：能书人名琅邪王廙，能章楷，传锺法。

按论书，王平《南廙》是右军叔自过江东，右军之前惟
廙为最，书为右军法。

按《书断》：王廙工于草隶飞白，祖述张卫遗法，其飞白
志气极古。时人云：“王廙飞白，右军之亚。”

按《宣和书谱》：王廙尝属羲之曰：“吾无殊功异业与后
人师法，惟书画可传。”其自许如此。王僧虔谓廙书为
右军法，亦知其自信之笃也。独其草书为世所传。今
御府所藏四草书：《仲春帖》，章草《郑夫人帖》，行书《贺雪
表》《嫂何如帖。